**Gomex doneo osmeh, zabavu i iznenađenja na jubilarnim 40. Danima piva**

Zrenjanin je ovog vikenda bio u znaku dobrog raspoloženja, muzike i druženja, a Gomex je svojim aktivacijama uneo dodatnu dozu zabave. Naime, od petka do nedelje, posetioci Dana piva mogli su da uživaju u nizu besplatnih i kreativnih sadržaja, uz podršku partnera, među kojima su bili Halo taxi i Apatinska pivara.

**Besplatan prevoz za sve**  
Tokom tri dana manifestacije, gradske linije 1, 3, 6 i 10a bile su besplatne za sve putnike u periodu od 17 časova do ponoći. Posebno veselo bilo je u subotu, kada je ekipa Apatinske pivare ušla u autobuse i iznenadila putnike prigodnim „Kad pijem ne vozim” poklončićima, izazivajući osmehe i dobru energiju na svakom sedištu.

**Chill zona na Žitnom trgu**  
Pored Amstelovog štanda, Gomex je postavio svoju „chill zonu“ koja je privukla veliki broj posetilaca svih generacija. Stoni fudbal je probudio takmičarski duh, „Točak sreće“ je testirao znanje i sreću posetilaca, dok je Foto zona bila nezaobilazno mesto za sve koji su želeli zabavnu uspomenu i priliku da osvoje vredne vaučere…

**Halo taxi izazov**  
Zabava nije ostala samo na gradskim trgovima, već je kreativnost zavladala i u gradskim taksijima. Halo taxi vozila, ukrašena Gomex Kvak bananicama i zabavnim rekvizitima, postala su prava pokretna foto-pozornica. Najmaštovitije fotografije sa društvenih mreža nagrađene su vaučerom od 10.000 dinara, što je izazvalo veliki odziv i mnoštvo originalnih objava.

Uz sjajnu energiju, smeh i druženje, Gomex je još jednom pokazao da je više od prodajnog lanca, uvek spreman da pokrene pozitivne priče i ulepša zajedničke trenutke.